Bahai-kalenderen

Bahai-kalenderen (også kalt Badí-kalenderem) er en solkalender. Báb (1819–1850) skapte med start i 1844 en ny æra og en ny religiøs solkalender på nitten måneder. Gjennom historien har årets måneder og ukens dager fått navn etter hedenske fester og romerske helligdager. Báb erstattet disse med navn på nitten av Guds egenskaper: glans, herlighet, skjønnhet, storhet, lys, barmhjertighet, ord, fullkommenhet, navn, makt, vilje, kunnskap, kraft, tale, spørsmål, ære, myndighet herredømme, og opphøyethet.

 Åndelig betydning 
Kalenderen er ikke bare et redskap for å holde tiden, men har en dyp åndelig mening.

 Inndeling 
Året består av nitten måneder med nitten dager i hver (det vil si 361 dager) med tillegg av innskutte dager (fire i vanlige år og fem i skuddår). Bahai-nyåret (Naw-Rúz) er som det gamle persiske nyåret astronomisk fiksert til den 21. mars (kan være 20., 21. eller 22. mars, avhengig av solens posisjon). Bahai-tidsalderen begynner med året for Bábs erklæring, 1844AD (1260EH).

På den første dagen i måneden holder bahaiene sin 19.-dagsfest.

+ Månedene Måned  Arabisk navn  Oversettelse Første dagen begynner 1  Bahá  Glans  21. mars 2  Jalál  Herlighet  9. april 3  Jamál  Skjønnhet  28. april 4  'Azamat  Storhet  17. mai 5  Núr  Lys  5. juni 6  Rahmat  Barmhjertighet  24. juni 7  Kalimát  Ord  13. juli 8  Kamál  Fullkommenhet  1. august 9  Asmá'  Navn  20. august 10  'Izzát  Makt  8. september 11  Mashíyyat  Vilje  27. september 12  'Ilm  Kunnskap  16. oktober 13  Qudrat  Kraft  4. november 14  Qawl  Tale  23. november 15  Masá'il  Spørsmål  12. desember 16  Sharaf  Ære  31. desember 17  Sultán  Myndighet  19. januar 18  Mulk  Herredømme  7. februar   Ayyam-i-Há  Innskutte dager  26. februar - 1. mars 19  'Alá  Opphøyethet  2. mars (fastemåneden)
Den siste måneden – ‘Alá – består av 19 dagers faste, da bahaier avholder seg fra mat og drikke fra soloppgang til solnedgang.

+ Uken Dag  Arabisk navn  Oversettelse  Ukedag 1  Jalál  Herlighet  Lørdag 2  Jamál  Skjønnhet  Søndag 3  Kamál  Fullkommenhet  Mandag 4  Fidál  Nåde  Tirsdag 5  'Idál  Rettferdighet  Onsdag 6  Istijál  Majestet  Torsdag7  Istiqlál  Uavhengighet  Fredag
Ukens første dag er lørdag. Bahai-dagen begynner og slutter ved solnedgang. På grunn av store forskjeller i tider for soloppgang og solnedgang i Norge har Nasjonalt Åndelig Råd for Bahaier i Norge fastlagt at soloppgang settes til klokken 06:00 om morgenen, solnedgang til kl. 18:00 om ettermiddagen.

 Referanser 

Kategori:Bahai
Kategori:Kalendere